CALIFORNIA SUITE - Teatrul Metropolis București
2023-07-08 19:00 - 21:00 (Europe/Bucharest) | Teatrul Sică Alexandrescu – Brașov, Piața Teatrului 1, Brașov, Brașov, 500092, România
Preț categoria 1: 75 leiPreț categoria 2: 65 leiPentru a cumpăra bilete folosiți butonul alăturat. Alegeți locurile și continuați către pagina de plată.
BILET
Elevii, studenții și pensionarii beneficiază de 50% reducere.
Biletele cu preț redus pot fi achiziționate doar online. Accesul la spectacol se va face pe baza biletului împreună cu unul dintre documentele următoare: carnet de elev, carnet de student și act identitate, cupon de pensie și act de identitate.
CALIFORNIA SUITE – Teatrul Metropolis București8.07 | Săptămâna Comediei • 2023 | BrașovCALIFORNIA SUITE – Teatrul Metropolis București
de Neil Simon
Regia: Andrei Huțuleac
Costumele: Ariana Miron Presan
Decorul: concept colectiv
Light design: Alex Medveghi
Traducerea: Tudor Lucanu
Foto: Dragoș Borcănea și Matto Rodriguez
Durata: 1h 30 min
Distribuție: Dan Rădulescu, Corina Moise, Nicoleta Hâncu, Sorin Miron, Ariana Miron Presan
Spectacol nerecomandat tinerilor sub 14 ani!
Synopsis:
Ce au în comun un bărbat conservator care și-a înșelat soția cu o prostituată, o actriță nominalizată la Oscar, profund nefericită în viața personală și două cupluri aflate la finalul unei vacanțe nereușite? E simplu. Ocupă, pe rând, aceeași cameră 203 a Hotelului Beverly Hills din Los Angeles. „California Suite” este o comedie în trei părți despre traiul în comun scrisă de autorul american Neil Simon, care încearcă să răspundă la întrebarea „Ce ne face să rămânem împreună chiar și atunci când toate circumstanțele exterioare arată că ar trebui să o luăm pe căi separate?”
„California Suite e primul spectacol de teatru pe care îl regizez. Și deși în mod uzual aș fi avut o mulțime de lucruri de spus pe această temă, adevărul este că de această dată există ceva mai important în interiorul acestui demers decât faptul că e un debut regizoral. Anume: dorința de a rămâne împreună, fie și temporar, a unor actori care, din motive obiective (printre care și pandemia) nu mai urcaseră pe scenă de aproximativ un an de zile. Cu toții am pornit la drum dorindu-ne să facem un spectacol al nostru, prin care să ne redobândim demnitatea și bucuria jocului. De altfel, întrebarea pe care o pune textul este aceeași întrebare la care a trebuit să ne răspundem și noi, ca artiști: „Ce ne face să rămânem împreună chiar și atunci când toate circumstanțele exterioare arată că ar trebui să o luăm pe căi separate?” În rolurile principale vă veți bucura de actori pe care cu siguranță i-ați mai văzut și apreciat pe scenele din București: Corina Moise, Dan Rădulescu, Nicoleta Hâncu și Sorin Miron”. Andrei Huțuleac, regizor

TAXIMETRIȘTI - Teatrul Apollo 111 București
2023-07-07 19:00 - 21:00
Preț categoria 1: 75 leiPreț categoria 2: 65 leiPentru a cumpăra bilete folosiți butonul alăturat. Alegeți locurile și continuați către pagina de plată.
BILET
Elevii, studenții și pensionarii beneficiază de 50% reducere.
Biletele cu preț redus pot fi achiziționate doar online. Accesul la spectacol se va face pe baza biletului împreună cu unul dintre documentele următoare: carnet de elev, carnet de student și act identitate, cupon de pensie și act de identitate.
TAXIMETRIȘTI – Teatrul Apollo 111 București7.07 | Săptămâna Comediei • 2023 | BrașovTAXIMETRIȘTI – Teatrul Apollo 111 București
de Bogdan Theodor Olteanu si Adrian Nicolae
Distribuție: Alexandru Ion, Rolando Matsangos, Maria Popistașu, Victoria Raileanu, Mădălina Stoica, Alex Chindriș
Text: Bogdan Theodor Olteanu și Adrian Nicolae
Regie: Bogdan Theodor Olteanu
Scenografie: Alexandra Panaite
Costume: Sonia Constantinescu, Anca Miron
Muzica: Alex Bălă
Lumini: Marius Nițu
Asistenta regie: Gabriela Pițurlea / Ada Gabor
Grafică decor: Oana Barbonie / Elena Smântână / Bogdan Iordache
Foto afiș: Adi Tudose
Produs de: TETA
Coproducător: SC ATELIER IDEEA CONCEPT SRLS (Apollo111 Teatrul)
Fotografii: Claudiu Popescu
Durata: 1h 45 min fără pauză
Spectacol recomandat 16+ ani. Conține limbaj licențios.
Synopsis:
Doi taximetriști în timpul unei ture de noapte. Bat străzile Bucureștiului împreună cu o mână de clienți. Ar trebui să fie o noapte obișnuită, dar nu e, pentru că suntem la teatru. Așa că avem întâlniri și întâmplări care ar trebui să le schimbe viața.

SOLD OUT - PICASSO VS. EINSTEIN - Teatrul de Comedie București
2023-07-06 19:00 - 21:00
Preț categoria 1: 75 leiPreț categoria 2: 65 leiPentru a cumpăra bilete folosiți butonul alăturat. Alegeți locurile și continuați către pagina de plată.
BILET
Elevii, studenții și pensionarii beneficiază de 50% reducere.
Biletele cu preț redus pot fi achiziționate doar online. Accesul la spectacol se va face pe baza biletului împreună cu unul dintre documentele următoare: carnet de elev, carnet de student și act identitate, cupon de pensie și act de identitate.
PICASSO vs. EINSTEIN – Teatrul de Comedie București6.07 | Săptămâna Comediei • 2023 | BrașovPICASSO VS. EINSTEIN – Teatrul de Comedie București
de Steve Martin
Traducerea: Teodora Petre
Regia: Teodora Petre
Scenografia: Andrei Șova
Costume și lighting design: Ioana Pashca
Muzica originală: Cezar Antal
Coregrafia: Ștefan Lupu
Durata: 1h 40 min fără pauză
Distribuție: Răzvan KREM Alexe, Theodor Costache, Sorin Miron, Marius Drogeanu, Angel Popescu/Emanuel Cifor, Cosmin Gaspar/Dragoș Galbăn, Iosif Paștina, Ana Maria Turcu , Andreea Alexandrescu, Laura Creț
O comedie care aparține celebrului actor, scriitor, producător și muzician american, Steve Martin. Acesta și-a imaginat cum ar arăta o întâlnire extrem de comică între Einstein și Picasso, cu puțin înainte ca amândoi să-și pună iremediabil amprenta pe secolul douăzeci. Deși amândoi sunt destul de celebri încât să fie recunoscuți când intră într-un bar și sunt foarte conștienți de potențialul lor, marile lor descoperiri nu au avut încă loc.
Einstein și Picasso intră într-un bar, mai precis celebrul Lapin Agile din Paris. Amândoi sunt tineri, necunoscuți încă publicului larg, însă știu deja cu certitudine că urmează să schimbe lumea. Rezultatul acestei întâlniri este poate cel mai complex banc spus vreodată, cu absint, muze, oi, artă, triunghiuri amoroase, mesageri, frigidere, calcule matematice și lăbuțe de pisică, dar și o concluzie pe măsură: creativitatea este nelipsită din fiecare acțiune a omului, de la cele mai mărunte lucruri, la cele mai mari descoperiri științifice.
„O comedie inteligentă și extrem de specială care îmbină umorul american cu elemente de stand-up, de cabaret parizian și sitcom TV în același timp, totul sub amprenta inconfundabilă a imaginației fără margini a genialului actor și dramaturg Steve Martin, în această premieră națională care cucerește deja publicul din toată lumea de aproape 30 de ani”. (Teodora Petre)
Extrase din presă:
„(…) un spectacol de teatru absurd ce explorează natura geniului cu un umor cu totul special (…) care merită cu certitudine a fi vizionat” – Ioan Big, Zile și Nopți;
„Într-un timp în care râsul gâlgâie strident la glumițe fără perdea și la gaguri prăfuite, în care comicul își atrage drept parteneri de sindrofie sexul, politica și rudimentarul, o echipă de tineri riscă plănuind a ne face să râdem inteligent, vizionar, ironic, reflexiv. Aducând pe scenă personaje reale care se luptă având drept armă un creion, ridicând la rang de intrigă duelul între idei, călcând cu sfială granița fragila dintre viitor și vis (…) Regizoarea Teodora Petre reușește să mențină ritmul alert al spectacolului, fără a renunța la sugerarea unei atmosfere relaxante, de boemă piedută. O distribuție numeroasă își găsește locul pe scenă, fiecare rol are momentul său de strălucire, ca întreg ansamblu să funcționeze strălucit” – Alina Maer, sceneșicuvinte.ro

SOLD OUT - Tartuffe sau Impostorul - Teatrul Mic București
2023-07-04 19:00 - 21:45
Preț categoria 1: 75 leiPreț categoria 2: 65 leiPentru a cumpăra bilete folosiți butonul alăturat. Alegeți locurile și continuați către pagina de plată.
BILET
Elevii, studenții și pensionarii beneficiază de 50% reducere.
Biletele cu preț redus pot fi achiziționate doar online. Accesul la spectacol se va face pe baza biletului împreună cu unul dintre documentele următoare: carnet de elev, carnet de student și act identitate, cupon de pensie și act de identitate.
Tartuffe sau Impostorul – Teatrul Mic București4.07 | Săptămâna Comediei • 2023 | BrașovTartuffe sau Impostorul – Teatrul Mic București
Traducere, adaptare & regie artistică: Gelu Colceag
Decor: Ștefan Caragiu
Costume: Liliana Cenean
Mișcare scenică: Ștefan Lupu
Producător delegat: Alois Chirită
Credit foto: Andrei Gîndac
Durata: 2h 40min cu pauză
Distribuție: Mihaela Rădescu, Gabi Costin, Alina Petrică, Vlad Corbeanu, Oana Laura Gabriela, Rareș Florin Stoica, Alexandru Voicu, Vlad Logigan, Ana Bianca Popescu, Viorel Cojanu, Andrei Seușan, Ștefan Lupu
Tartuffe sau Impostorul de Molière este considerată una dintre cele mai puternice comedii de caracter din literatura mondială, scrisă cu scopul de a denunța fanatismul religios şi ipocrizia practicată de nobilii şi marii burghezi în secolul al XVII-lea.
Prima variantă a piesei scrisă în anul 1664, prezentată în fața regelui Ludovic al XIV-lea, a fost contestată şi interzisă. Trei ani mai tarziu textul a stârnit din nou controverse şi a dus la interzicerea lui chiar de către arhiepiscopul Parisului. Comedia a putut fi jucată în versiune integrală abia în februarie 1669, prin bunăvoința Regelui Soare şi a reprezentat un adevărat succes.
Regizorul Gelu Colceag propune publicului un spectacol de teatru în teatru în care explorează cu subtilitate si inteligență efectele comice produse de intrigă, prin satirizarea ipocriziei, vicleniei şi naivității.
Cronici:
„Spectacolul are format de teatru în teatru, dând posibilitatea actorilor, ca membri ai trupei lui Molière, să intre și să iasă din rol, după cum o cer scenariul și ideologul palatului. Singurul care nu-și iese din pielea costumului e Tartuffe, dedublarea lui funciară fiind cheia de boltă a rolului.” Doina Papp, revista22.ro
„Spectacolul te rasfață prin prezența în scenă a unei echipe de actori de mare forță. Un joc dinamic, generos, permanent în relație unul cu celălalt, neîngroșat, spumos caracterizează fiecare personaj prototip, dar nu stereoptip, fiecare primind regizoral momentul său de strălucire. „Tartuffe” emană izbânda în scenă a unui rar întâlnit spirit de echipă(…)Este o piesă„cu cărțile pe față”, cu magie frustă, fără a se căuta ostentativ iluzia.Teatru în teatru, prea mult teatru în viață. Puțini știu că spectacolul originar a fost reluat la un an după ce fusese interzis, cerându-i lui Molière să adauge un act și jumătate, un fel de happy-end, pentru ca Tartuffe să nu iasă învingător.” Alina Maer, scenesicuvinte.ro
„Cu o distribuție foarte bine gândită, articulată în jurul unui personaj-cheie – care nu e Tartuffe – spectacolul Teatrului Mic are toate șansele să se joace mult timp de aici înainte. Gelu Colceag face o reverență clasicului și, în același timp, deschide o ușă tinereții, inovației. Reverența o face ca la carte: elementele de commedia dell’arte sunt folosite cu simțul măsurii și niciodată gratuit. De la măștile și dansul acestora cu care se deschide spectacolul și până la anumite gesturi menite să accentueze ridicolul situației, toate aceste elemente vin să pună în evidență frumusețea textului. O traducere realizată de același Gelu Colceag, pe ici, pe colo augmentată cu trimiteri la contextul cultural contemporan, care este asimilat de trupă fără niciun efort. E o încântare să-i vezi pe toți contribuind la crearea tramei, fără nici cea mai mică dorință de a demonstra cât de buni sunt.” Nona Rapotan, bookhub.ro
„(…)trupa e cheia unei astfel de montări. Dar, tocmai, aici n-aș vrea să insist, pentru a nu se considera o abordare feministă. Dar ăsta e adevărul. Personajele feminine au fost magistral interpretate. Actrițele, toate, au avut tușa și încărcătura necesare pentru a fi memorate. Sunt construite inteligent, cu aplomb, mișcare scenică dezinvoltă. Există și în spațiul masculin mențiuni, în primul rând, prestația lui Alexandru Voicu, Cleante, un actor care crește de la zi la zi, iar tirada sa a fost perfect declamată. Nu e un rol principal, dar în astfel de roluri se face diferența. Dar e pregătit pentru un mare rol, dacă pentru asta îl testează conducerea teatrului.” Dana Cristescu, presshub.ro
„Gelu Colceag reia „Tartuffe”, de data asta la Teatrul Mic, în calitate de regizor și autor al adaptării textului. Inspirat poate de viziunea lui Tocilescu, și în versiunea sa este redat contextul istoric, dar fără a apela la „Cabala” lui Bulgakov, ci folosind procedeul „spectacol în spectacol”, care adaugă textului propriu-zis o introducere și un final menite să-i arate spectatorului contribuția decisivă avută de Regele Soare la scoaterea capodoperei lui Moliere din ghearele cenzurii și redarea ei publicului.(…) cu distribuția, Gelu Colceag a tras lozul cel mare. De fapt, n-a fost o chestiune de noroc, ci o acțiune premeditată. Ani de-a rândul, în dubla sa calitate de profesor la UNATC și de director al teatrului, și-a construit o trupă tânără, valoroasă și extrem de versatilă, cu care poate ataca un repertoriu oricât de variat. Așa că a avut de unde alege, singurul „intrus” din afara trupei fiind Laura Gabriela Oana (ce nume!!), o foarte tânără actriță, pe care o știți mai degrabă de la Vocea României sau, poate, de la Gala HOP din 2022 unde câștigat Marele Premiu, care aici face un rol cât se poate de consistent (Mariane). L-aș remarca, în primul rând, pe Vlad Logigan (Tartuffe), care primește, în sfârșit, un rol mare din afara bulei sale de confort artistic, pe care îl duce impecabil, apoi pe Gabi Costin, în dublu rol, care trece cu ușurință de la malițiozitatea lui Moliere la credulitatea arogantă a lui Orgon sau pe Alexandru Voicu, posesorul celor mai subțiri picioare masculine din teatrul românesc.” Radu Preda, B35.ro

DUPĂ D’ALE - Teatrul Bulandra București
2023-07-03 19:00 - 21:00
Preț categoria 1: 75 leiPreț categoria 2: 65 leiPentru a cumpăra bilete folosiți butonul alăturat. Alegeți locurile și continuați către pagina de plată.
BILET
Elevii, studenții și pensionarii beneficiază de 50% reducere.
Biletele cu preț redus pot fi achiziționate doar online. Accesul la spectacol se va face pe baza biletului împreună cu unul dintre documentele următoare: carnet de elev, carnet de student și act identitate, cupon de pensie și act de identitate.
DUPĂ D’ALE – Teatrul Bulandra București03.07.2023 | Săptămâna Comediei | BrașovDUPĂ D’ALE – Teatrul Bulandra București
după I.L. CARAGIALE
adaptare scenică CORNEL SCRIPCARU
Distribuție: Manuela Ciucur, Adrian Ciobanu, Constantin Dogioiu, Ioana Anastasia Anton, Lucian Ifrim, Alex Călin
Regie: Cornel Scripcaru
Scenografie: Nina Brumuşilă
Ilustrație muzicală: Cornel Scripcaru
Regie Tehnică: Alina Manu Și Mihaela Oance
Foto: Bogdan Marina
Durata: 1h 45 min.
D’ale carnavalului – o comedie, jucată pentru prima oară la Teatrul Naţional din Bucureşti în 1885 – a avut iniţial un titlu dublu: “D’ale carnavalului” sau “Bărbierul galant”. Pornind de la textul lui Caragiale, care vorbeşte despre ipocrizia societăţii româneşti – mic-burgheze, în epocă – Cornel Scripcaru actualizează, în această montare totul: limbaj, evenimente, acţiune, punând însă accentul pe perenitatea măştilor sociale, ce evidenţiază aceeaşi ipocrizie şi aceleaşi tare ale societăţii româneşti, moderne.
Vă invităm să savuraţi un spectacol incitant, o poveste limpede în care fiecare detaliu contează, iar muzica este ea însăşi un personaj, un spectacol serios, presărat cu umor.
